फाई की गिरफ्तारी से कश्मीर के अलगाववादी गुट नाराज  
कश्मीर के अलगाववादी गुट अमेरिका में कश्मीर के लिए लॉबिंग करने वाले गुलाम नबी फाई की गिरफ्तारी से नाराज हैं।
कश्मीर के अलगाववादी गुट अमेरिका में कश्मीर के लिए लॉबिंग करने वाले गुलाम नबी फाई की गिरफ्तारी से नाराज़ हैं। हुर्रियत कॉन्फ्रेंस के नेता मीरवाइज उमर फारुख ने कहा कि फाई की गिरफ्तारी के विरोध में घाटी में एक रैली निकाली जाएगी। मीरवाइज के मुताबिक फाई की गिरफ्तारी से कश्मीर समस्या का शांतिपूर्ण हल निकालने की कोशिशों को धक्का लगा है।   अमेरिकी खूफिया एजेंसी एफबीआई ने मंगलवार को फाई को गिरफ्तार किया था। फाई पर आरोप है कि उसने गैर कानूनी तरीके से कश्मीर के लिए लॉबिंग की। अमेरिकी अधिकारियों का आरोप है कि फाई को पाकिस्तानी खूफिया एजेंसी आईएसआई से पैसे मिलते थे ताकि वो अमेरिका की कश्मीर नीति को प्रभावित करे। फाई को अगर दोषी पाया गया तो उसे 5 साल की सजा हो सकती है।